CELEX: 32017D1357
Language: fi
Date: 2017-07-19 00:00:00
Title: Komission täytäntöönpanopäätös (EU) 2017/1357, annettu 19 päivänä heinäkuuta 2017, erityisvaatimuksia grilleille, leivänpaahtimille ja vastaaville siirrettäville laitteille koskevan standardin EN 60335-2-9:2003, sellaisena kuin se on viimeksi muutettuna asiakirjalla A13:2010, viitetietojen julkaisemisesta rajoitetusti Euroopan unionin virallisessa lehdessä Euroopan parlamentin ja neuvoston asetuksen (EU) N:o 1025/2012 nojalla (tiedoksiannettu numerolla C(2017) 3168)

21.7.2017   
            
            
               FI
            
            
               Euroopan unionin virallinen lehti
            
            
               L 190/14
            
         KOMISSION TÄYTÄNTÖÖNPANOPÄÄTÖS (EU) 2017/1357,
   annettu 19 päivänä heinäkuuta 2017,
   erityisvaatimuksia grilleille, leivänpaahtimille ja vastaaville siirrettäville laitteille koskevan standardin EN 60335-2-9:2003, sellaisena kuin se on viimeksi muutettuna asiakirjalla A13:2010, viitetietojen julkaisemisesta rajoitetusti Euroopan unionin virallisessa lehdessä Euroopan parlamentin ja neuvoston asetuksen (EU) N:o 1025/2012 nojalla
   
      
         (tiedoksiannettu numerolla C(2017) 3168)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 11 artiklan 1 kohdan a alakohdan,
   ottaa huomioon asetuksen (EU) N:o 1025/2012 22 artiklan 1 kohdalla perustetun komitean,
   sekä katsoo seuraavaa:
   
               (1)
            
            
               Jos yhdenmukaistettu standardi, jonka viitetiedot on julkaistu Euroopan unionin virallisessa lehdessä, kattaa yhden tai useampia Euroopan parlamentin ja neuvoston direktiivin 2014/35/EU (2) liitteessä I vahvistettuihin turvallisuustavoitteisiin liittyvistä kohdista, sähkölaitteiden, jotka on suunniteltu käytettäviksi tietyllä jännitealueella ja jotka on valmistettu kyseisen standardin mukaisesti, katsotaan täyttävän kyseisten turvallisuustavoitteiden asianomaiset kohdat.
            
         
               (2)
            
            
               Saksa esitti kesäkuussa 2014 ja Norja heinäkuussa 2014 virallisen vastalauseen, joka koskee standardia EN 60335-2-9:2003 ”Kotitalouksiin ja vastaaviin käyttöihin tarkoitetut sähkölaitteet – Turvallisuus – Osa 2–9: Erityisvaatimukset grilleille, leivänpaahtimille ja vastaaville siirrettäville laitteille”, sellaisena kuin se on viimeksi muutettuna asiakirjalla A13:2010.
            
         
               (3)
            
            
               Saksan ja Norjan virallisissa vastalauseissa todettiin, että lämpenemistä koskevassa standardin kohdassa 11 (Heating) ei anneta riittäviä määräyksiä kosketeltavissa olevien ei-toiminnallisten pintojen lämpötilarajoista. Standardissa sallitaan useita poikkeuksia lämpötilarajoista ja sallitaan valmistajan kaksinkertaistavan lämpötilarajat tai olevan soveltamatta niitä laitteen koon, rakenteen tai pinnan osan perusteella, ja siinä edellytetään enintään laitteen varustamista varoitusmerkinnällä tai tarralla. Tältä osin standardin alakohdassa 7.1 edellytetään varoituksen laittamista vain sille pinnalle, joka on raja-arvot ylittävistä osista kuumin. Varoitusmerkinnän värit voivat erota kansainvälisistä varoitusväreistä, mikä voi hämmentää käyttäjiä. Lisäksi standardin vaatimusten monitulkintaisuudesta johtuen standardin voidaan tulkita mahdollistavan sen, että tuotteen tiettyjen osien lämpenemistä ei tarvitse mitata, mikä voi johtaa siihen, että standardin mukaan koko tuotetta koskevia lämpötilaraja-arvoja ei noudateta tai ne kaksinkertaistetaan. Tästä syystä ihmisten ja kotieläinten palamisriski on edelleen olemassa, eikä standardin sinällään pitäisi antaa olettamaa direktiivin 2014/35/EU vaatimusten noudattamisesta.
            
         
               (4)
            
            
               Tutkittuaan standardia EN 60335-2-9:2003, sellaisena kuin se on viimeksi muutettuna asiakirjalla A13:2010, matalajännitedirektiiviä käsittelevässä työryhmässä, jossa on alan asiantuntijoiden lisäksi mukana jäsenvaltioita ja sidosryhmiä, komissio ja enemmistö jäsenvaltioiden asiantuntijoista hyväksyivät Saksan ja Norjan esittämät väitteet. Näin ollen päätelmänä oli, että standardi ei vastaa turvallisuustavoitteita, jotka on vahvistettu direktiivin 2014/35/EU liitteessä I olevan 1 kohdan c alakohdassa yhdessä kyseisen liitteen 2 kohdan b alakohdan kanssa.
            
         
               (5)
            
            
               Ottaen huomioon tarve parantaa turvallisuusnäkökohtia ja kunnes kyseistä standardia tarkistetaan asianmukaisesti, standardin EN 60335-2-9:2003, sellaisena kuin se on viimeksi muutettuna asiakirjalla A13:2010, viitetiedot olisi julkaistava Euroopan unionin virallisessa lehdessä ja niihin olisi liitettävä asianmukainen rajoitus, jonka seurauksena tukeutuminen rajoituksen piiriin kuuluviin standardin tiettyihin osiin ei anna olettamaa vaatimusten noudattamisesta,
            
         ON HYVÄKSYNYT TÄMÄN PÄÄTÖKSEN:
   1 artikla
   Standardin EN 60335-2-9:2003, sellaisena kuin se on viimeksi muutettuna asiakirjalla A13:2010, ”Kotitalouksiin ja vastaaviin käyttöihin tarkoitetut sähkölaitteet – Turvallisuus – Osa 2–9: Erityisvaatimukset grilleille, leivänpaahtimille ja vastaaville siirrettäville laitteille” viitetiedot julkaistaan Euroopan unionin virallisessa lehdessä tämän päätöksen liitteessä vahvistetun rajoituksen kera.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 19 päivänä heinäkuuta 2017.
      
         
            Komission puolesta
         
         Elżbieta BIEŃKOWSKA
         
            Komission jäsen
         
      
   
   
      (1)  EUVL L 316, 14.11.2012, s. 12.
   
      (2)  Euroopan parlamentin ja neuvoston direktiivi 2014/35/EU, annettu 26 päivänä helmikuuta 2014, tietyllä jännitealueella toimivien sähkölaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 357).
   
      LIITE
      
         Yhdenmukaistetun standardin nimen ja viitetietojen julkaiseminen direktiivin 2014/35/EU nojalla
      
      
                  Euroopan standardointijärjestö
               
               
                  Yhdenmukaistetun standardin viitenumero ja nimi
               
            
                  Cenelec (1)
                  
               
               
                  EN 60335-2-9:2003
                  Kotitalouksiin ja vastaaviin käyttöihin tarkoitetut sähkölaitteet – Turvallisuus – Osa 2–9: Erityisvaatimukset grilleille, leivänpaahtimille ja vastaaville siirrettäville laitteille, sellaisena kuin se on muutettuna seuraavilla:
                  
                               
                           
                           
                              EN 60335-2-9:2003/A1:2004
                           
                        
                               
                           
                           
                              EN 60335-2-9:2003/A2:2006
                           
                        
                               
                           
                           
                              EN 60335-2-9:2003/A12:2007
                           
                        
                               
                           
                           
                              EN 60335-2-9:2003/A13:2010
                           
                        
            
                  Rajoitus
                  Standardin EN 60335-2-9: 2003, sellaisena kuin se on viimeksi muutettuna asiakirjalla A13:2010, seuraavien osien soveltamisen ei katsota antavan olettamusta niiden turvallisuustavoitteiden noudattamisesta, jotka vahvistetaan direktiivin 2014/35/EU liitteessä I olevan 1 kohdan c alakohdassa yhdessä kyseisen liitteen 2 kohdan b alakohdan kanssa:
                  
                              —
                           
                           
                              kohdassa 11 olevan taulukon Z101 alaviite b,
                           
                        
                              —
                           
                           
                              alakohdan 7.1 ne osat, joissa viitataan taulukon Z101 alaviitteeseen b,
                           
                        
                              —
                           
                           
                              alakohdan 11.Z10x ne osat, joissa viitataan ilmanvaihtoaukkoihin.
                           
                        
            
         (1)  Cenelec: Avenue Marnix 17, 1000 Bryssel, Belgia. Puh.: + 32 25196871; faksi + 32 25196919 (http://www.cenelec.eu)